මෙරට සහ පිටරට ප්‍රසිද්ධ හෝටල්වල දේශීය ආයුර්වේද ප්‍රතිකාර මධ්‍යස්ථාන පිහිටුවා දේශීය ආයුර්වේද වෛද්‍යවරු හරහා විදේශිකයන්ට ප්‍රතිකාර ලබාදීමේ දැවැන්ත වැඩපිළිවෙළකට ජාත්‍යන්තර කෝටිපති ආයෝජකයන් රැසකගෙන් ඉල්ලුම් ලැබී තිබේ.ජපානය, ජර්මනිය, එංගලන්තය, ඔස්ට්‍රේලියාව, මලයාසියාව පමණක් නොව දේශීය ආයුර්වේදයට ප්‍රසිද්ධ ඉන්දියාවේ ආයෝජකයන්ගෙන්ද මේ ඉල්ලුම ලැබී තිබීම විශේෂත්වයකි.දේශීය වෛද්‍ය නියෝජ්‍ය ඇමැති පණ්ඩු බණ්ඩාරනායක මහතා පැවසුවේ මේ දැවැන්ත ආයෝජන වැඩපිළිවෙළ හරහා දේශීය ආයුර්වේද වෛද්‍යවරුන්ට මෙරට පමණක් නොව විදෙස් රටවලද සේවය කිරීමේ අවස්ථාවක් සැලසෙන බවයි.දැනටමත් ලෝකයේ රටවල් ගණනාවක් මෙරට ආයුර්වේද ප්‍රතිකාර ක්‍රමය පිළිබඳ විශාල පැහැදීමකට පත්ව සිටිති.